stanford-oval/wikipedia huggingface dataset:
ศึกวันดวลเพลง เพื่อมาตุภูมิ
รอบ 8 จังหวัดสุดท้าย

ออกอากาศวันที่ 8 และ 15 ธันวาคม 2561
| คู่ที่ | ออกอากาศวันที่ | ศิลปินรับเชิญ | ผู้เข้าแข่งขันที่ร้องก่อน> ชื่อ และจังหวัดมาตุภูมิ | ผู้เข้าแข่งขันที่ร้องก่อน> เพลงที่ใช้ในการแข่งขัน | ผู้เข้าแข่งขันที่ร้องหลัง> ชื่อ และจังหวัดมาตุภูมิ | ผู้เข้าแข่งขันที่ร้องหลัง> เพลงที่ใช้ในการแข่งขัน | ผลการเลือกของคณะกรรมการ> รุ่ง | ผลการเลือกของคณะกรรมการ> สลา | ผลการเลือกของคณะกรรมการ> จิ้งหรีดขาว | ผลการแข่งขัน |
| --- | --- | --- | --- | --- | --- | --- | --- | --- | --- | --- |
| 1 | 8 ธันวาคม 2561 | ก้านตอง ทุ่งเงิน / รัชนก ศรีโลพันธุ์ | ดำ อุดรธานี | จอมอ ป.6 (ไมค์ ภิรมย์พร) | ป๊อด บึงกาฬ | อย่าให้เขาฮู้เด้อ (ไผ่ พงศธร) | ป๊อด | ป๊อด | ป๊อด | ป๊อด |
| 2 | 8 ธันวาคม 2561 | ก้านตอง ทุ่งเงิน / รัชนก ศรีโลพันธุ์ | โยเกิร์ต & ไอติม จันทบุรี | วอนลมฝากรัก (บุปผา สายชล) | เอิร์น ตรัง | เคิงใจ (รัชนก ศรีโลพันธุ์) | เอิร์น | เอิร์น | เอิร์น | เอิร์น |
| 3 | 15 ธันวาคม 2561 | ตรี ชัยณรงค์ / เบียร์ พร้อมพงษ์ | บาส สกลนคร | กรณิการ์ (มนต์แคน แก่นคูน) | ปูนิ่ม ชัยนาท | เอาผัวไปเทิร์น (ลำยอง หนองหินห่าว) | ปูนิ่ม | ปูนิ่ม | ปูนิ่ม | ปูนิ่ม |
| 4 | 15 ธันวาคม 2561 | ตรี ชัยณรงค์ / เบียร์ พร้อมพงษ์ | น้ำอ้อย ศรีสะเกษ | เบิดแล้วบ้อ....ฮัก (ข้าวทิพย์ ธิดาดิน) | หลิว อำนาจเจริญ | สักวัน...ฉันจะรู้สึกเฉย ๆ กับเธอ (เอิ้นขวัญ วรัญญา | หลิว | หลิว | หลิว | หลิว |
กรวยไตอักเสบ

| Pyelonephritis |
| --- | --- |
CD68 immunostaining on this photomicrograph shows macrophages and giant cells in a case of xanthogranulomatous pyelonephritis
บัญชีจำแนกและลิงก์ไปภายนอก
ICD-10: N10-N12, N13.6, N20.9
ICD-9: 590.0, 590.1, 590.3, 590.8, 590.81
DiseasesDB: 11052 29255 31522
MedlinePlus: 001274
eMedicine: ped/1959
MeSH: D011704
กรวยไตอักเสบ (อังกฤษ: pyelitis) หรือ กรวยไตและไตอักเสบ (อังกฤษ: pyelonephritis) คือภาวะที่มีการอักเสบของเนื้อไต (renal parenchyma) และกรวยไต (renal pelvis และ renal calyx) ส่วนใหญ่เกิดจากการติดเชื้อแบคทีเรียที่ลุกลามมาจากระบบปัสสาวะ หรืออีกทางหนึ่งคือมาจากเลือด หากเป็นมากอาจทำให้เกิดไตเป็นหนอง, ติดเชื้อในกระแสเลือด (urosepsis), ไตวาย หรือเสียชีวิตได้
กระจกเงาปฐมภูมิ

กระจกเงานปฐมภูมิของกล้องโทรทรรศน์อวกาศเจมส์ เวบบ์ เป็นแบบประกอบรวม
เปรียบเทียบขนาดของกระจกเงาปฐมภูมิของกล้องโทรทรรศน์ขนาดใหญ่
กระจกเงาปฐมภูมิ (อังกฤษ: primary mirror) คือกระจกเงาบานหลักภายในกล้องโทรทรรศน์ที่ทำหน้าที่รวมแสงที่ส่องมาจากวัตถุที่ต้องการสังเกตการณ์โดยตรง ก่อนจะส่งผ่านให้กระจกเงาบานต่อไปคือกระจกเงาทุติยภูมิ
สำหรับกล้องโทรทรรศน์สะท้อนแสงในอดีตส่วนใหญ่นั้น กระจกเงาปฐมภูมิทำจากกระจกเงาขนาดใหญ่เพียงชิ้นเดียวที่ทำเป็นทรงโค้งงอและเคลือบด้วยชั้นสะท้อนแสง แต่เมื่อขนาดของกล้องโทรทรรศน์เพิ่มขึ้น ขนาดของกระจกเงาปฐมภูมิจะกลายเป็นข้อจำกัดที่สำคัญที่สุด เนื่องจากกระจกเงาต้องรับน้ำหนักของตัวเองและต้องไม่ปล่อยให้มีการบิดเบี้ยวหรือผิดรูปภายใต้แรงโน้มถ่วง
สำหรับกล้องโทรทรรศน์ที่มีขนาดใหญ่หลายแห่ง กระจกเงาแบบประกอบรวม ซึ่งทำโดยการนำกระจกเงาแผ่นเล็ก ๆ หลายแผ่นมาประกอบกันได้ถูกนำมาใช้เป็นกระจกเงาปฐมภูมิ เช่นกล้องโทรทรรศน์ขนาดใหญ่กานาเรียส ขนาด 10.4 ม. ซึ่งประกอบขึ้นจากกระจกเงา 36 ชิ้น รวมถึงกล้องโทรทรรศน์อวกาศอย่างเช่นกล้องโทรทรรศน์อวกาศเจมส์ เวบบ์ ขนาด 6.5 ม. ซึ่งประกอบจากกระจกเงา 18 ชิ้น
นอกจากการใช้กระจกเงาแบบประกอบรวมแล้ว อีกวิธีหนึ่งเพื่อแก้ขีดจำกัดขนาดของกระจกเงาปฐมภูมิคือการใช้เทคนิคแอกทิฟออปติก คือใช้กระจกเงาที่บางมาก (หนาเพียงไม่กี่เซนติเมตร) โดยมีตัวกระตุ้นให้ทำงานที่ช่วยต้านแรงโน้มถ่วงเพื่อรักษารูปร่างเชิงแสง ทำให้สามารถใช้กระจกเงาปฐมภูมิแบบบานเดี่ยวที่ขนาดใหญ่ขึ้น เทคนิคนี้ได้รับการนำมาใช้ในกล้องโทรทรรศน์แบบกระจกเงาชิ้นเดียวที่ขนาดใหญ่หลายแห่ง เช่น กล้องโทรทรรศน์ขนาดใหญ่มาก กล้องโทรทรรศน์ซูบารุ กล้องโทรทรรศน์สองตาขนาดใหญ่ และกล้องโทรทรรศน์อื่น ๆ ที่กำลังวางแผนหรือสร้างอยู่
กรมปฏิบัติการพิเศษ หน่วยบัญชาการอากาศโยธิน

| กรมปฏิบัติการพิเศษ |
| --- | --- |
หน่วยบัญชาการอากาศโยธิน
เครื่องหมายหน่วย
ประจำการ: กรมปฏิบัติการพิเศษ (2539–ปัจจุบัน) กองปฏิบัติการพิเศษ (2528–2539) เจ้าหน้าที่ปฏิบัติการพิเศษ (ต.ค. 2520 – ธ.ค. 2520) กองร้อยปฏิบัติการพิเศษ (2519–ต.ค. 2520, 2520–2528)
ประเทศ:  ไทย
ขึ้นต่อ: หน่วยบัญชาการอากาศโยธิน ทางยุทธการ ศูนย์ปฏิบัติการต่อต้านการก่อการร้ายสากล  กองบัญชาการกองทัพไทย
เหล่า:  กองทัพอากาศไทย
รูปแบบ: หน่วยปฏิบัติการพิเศษ คอมมานโด ทหารราบและกองกำลังพิเศษกองทัพอากาศ
บทบาท: การปฏิบัติการพิเศษ ทหารราบเบา การรวบรวมข่าวกรอง ภารกิจลาดตระเวน การปฏิบัติภารกิจโดยตรง การรับกลับกำลังพล ผู้ควบคุมอากาศยานหน้า การค้นหาและกู้ภัยในพื้นที่การรบ การสงครามนอกแบบ การต่อต้านการก่อการร้าย เวชศาสตร์สนาม การยุทธ์เคลื่อนที่ทางอากาศ กองกำลังส่งกำลังทางอากาศ
กำลังรบ: 3 กองพัน
ขึ้นกับ: หน่วยบัญชาการอากาศโยธิน
กองบัญชาการ: ฐานทัพอากาศดอนเมือง กรุงเทพมหานคร
สมญา: คอมมานโด
วันสถาปนา: 30 ธันวาคม พ.ศ. 2520 (46 ปี)
ปฏิบัติการสำคัญ: สงครามเย็น การก่อการกำเริบคอมมิวนิสต์ในประเทศไทย  การก่อการกำเริบคอมมิวนิสต์ในประเทศมาเลเซีย  เหตุปะทะชายแดนไทย–เวียดนาม  สมรภูมิบ้านร่มเกล้า การจี้เครื่องบินการูดาอินโดนีเซีย เที่ยวบินที่ จีเอ 206 (ปฏิบัติการวอยลา) ค.ศ. 1981  ความไม่สงบในชายแดนภาคใต้  ปฏิบัติการโปเชนตง 
เว็บไซต์: https://sor.rtaf.mi.th/index.php/page-main (ไทย)
กรมปฏิบัติการพิเศษ หน่วยบัญชาการอากาศโยธิน (อังกฤษ: Royal Thai Air Force Special Operations Regiment) หรือ คอมมานโด กองทัพอากาศไทย (อังกฤษ: Air Force Commando) เป็นหน่วยในฝูงบินปฏิบัติการรบพิเศษของหน่วยบัญชาการอากาศโยธิน ซึ่งมีอยู่ตั้งแต่ปลาย พ.ศ. 2519 โดยเป็นส่วนหนึ่งของกองทัพอากาศไทย ซึ่งตั้งอยู่ใกล้กับท่าอากาศยานนานาชาติดอนเมือง และเตรียมความสามารถในการต่อต้านการจี้เครื่องบิน
ประวัติ

กรมปฏิบัติการพิเศษ มีจุดเริ่มต้นในปี พ.ศ. 2519 จากหลักสูตรที่กองทัพอากาศได้ตั้งขึ้นเป็นพิเศษ เพื่อช่วยเหลือนักบินและผู้ปฏิบัติงานในอากาศที่ถูกยิงตกโดยศัตรู หรือต้องร่อนลงฉุกเฉินด้วยเหตุต่าง ๆ รวมไปถึงการตอบสนองเหตุการณ์การปล้นยึดอากาศยานทั้งของรัฐและเอกชน และการก่อการร้ายสากล จึงได้ก่อตั้งหน่วยงานขึ้นมาครั้งแรกในระดับกองร้อย ชื่อว่า กองร้อยปฏิบัติการพิเศษ สังกัดกองพันสารวัตรทหารอากาศที่ 2 สำนักงานผู้บังคับทหารอากาศดอนเมือง และบรรจุเจ้าหน้าที่ที่ปฏิบัติงานในด้านของการค้นหาและช่วยชีวิตเข้าในหน่วย ต่อมาในวันที่ 30 ตุลาคม พ.ศ. 2520 ได้มีการชื่อหน่วยเป็น เจ้าหน้าที่ปฏิบัติการพิเศษ ประกอบด้วยกำลังชุดแรกจำนวน 17 นาย
จากนั้นวันที่ 30 ธันวาคม พ.ศ. 2520 ได้มีคำสั่งกองทัพอากาศ ให้จัดตั้ง กองร้อยปฏิบัติการพิเศษ ขึ้นมาอย่างเป็นทางการ จึงถือว่าวันนี้เป็นวันสถาปนาหน่วย โดยได้บรรจุข้าราชการทหารอากาศที่ผ่านหลักสูตรการจู่โจม การโดดร่ม การดำรงชีพในป่า และการปฐมพยาบาลเข้าทำงานในกองร้อยนี้
ด้วยความต้องการกำลังพลเจ้าหน้าที่ที่มากขึ้น ทำให้ในปี พ.ศ. 2521 ได้มีการเปิดฝึก หลักสูตรปฏิบัติการพิเศษ ขึ้นเป็นครั้งแรก เพื่อฝึกเจ้าหน้าที่ปฏิบัติการพิเศษให้มีศัพยภาพมากขึ้น และมีมาตรฐานเดี่ยวกับระดับสากล และปรับหลักสูตรการฝึกเพื่อสอดรับกับสถานการณ์ที่เปลี่ยนไปอยู่ตลอด
ในปี พ.ศ. 2528 กองร้อยปฏิบัติการพิเศษ ซึ่งเดิมอัตรานาวาอากาศตรี ได้รับการยกฐานะขึ้นเป็น กองปฏิบัติการพิเศษ เป็นอัตรานาวาอากาศโท ขึ้นตรงกับกรมอากาศโยธิน ประกอบด้วยหน่วยงานภายในคือ กองบังคับการ กองร้อยปฏิบัติการพิเศษ กองร้อยรถเกราะ กองร้อยสุนัขทหาร กองร้อยสนับสนุน และมีการปรับอัตราขึ้นอีกครั้งในปี พ.ศ. 2534 ขึ้นเป็น นาวาอากาศเอกพิเศษ ขึ้นตรงต่อหน่วยบัญชาการอากาศโยธิน มีหน่วยงานภายในประกอบไปด้วย กองบังคับการ กองร้อยปฏิบัติการพิเศษ กองร้อยค้นหาช่วยชีวิตและควบคุมการรบ กองร้อยรถเกราะ กองร้อยส่งทางอากาศ กองร้อยสุนัขทหาร และแผนกสนับสนุน
ในปี พ.ศ. 2539 ได้มีการปรับฐานะ จากกองปฏิบัติการพิเศษ เป็น กรมปฏิบัติการพิเศษ ขึ้นตรงต่อหน่วยบัญชาการอากาศโยธิน กองบัญชาการยุทธทางอากาศ มีหน่วยงานภายในประกอบไปด้วย กองบังคับการ, กองพันปฏิบัติการพิเศษ 1, กองพันปฏิบัติการพิเศษ 2, กองร้อยรถเกราะ กองร้อยสุนัขทหาร, แผนกสนับสนุน และฝ่ายส่งทางอากาศ และเปลี่ยนมาขึ้นตร่งต่อหน่วยบัญชาการอากาศโยธินในปี พ.ศ. 2552
ต่อมาในปี พ.ศ. 2553 กรมปฏิบัติการพิเศษได้ขยายอัตรากำลังภายใน แบ่งการบังคับบัญชาออกเป็น 4 หน่วย ประกอบไปด้วย กองบังคับการ, กองพันปฏิบัติการพิเศษ 1, กองพันปฏิบัติการพิเศษ 2, กองพันปฏิบัติการพิเศษ 3 และใช้งานจนถึงปัจจุบัน
องค์กร > กรมปฏิบัติการพิเศษ หน่วยบัญชาการอากาศโยธิน กองทัพอากาศไทย

ศูนย์บัญชาการกองทัพอากาศไทย
กองพันปฏิบัติการพิเศษ 1
กองร้อยปฏิบัติการพิเศษ 1 (คอมมานโด)
กองพันปฏิบัติการพิเศษ 2 (พลร่มกู้ภัย)
กองพันปฏิบัติการพิเศษ 3 (ชุดควบคุมการรบ CCT)
กองร้อยสนับสนุนการส่งทางอากาศ
ศูนย์การค้นหาและกู้ภัยในพื้นที่การรบ (พลร่มกู้ภัย) กองทัพอากาศไทย (CSAR)
ยานพาหนะภาคพื้นดิน

| แบบ | ที่มา | ชนิด | จำนวน | หมายเหตุ |
| --- | --- | --- | --- | --- |
| คาดิลแลคเกจคอมมานโด | สหรัฐ | รถเกราะ | 12 คัน | ร่วมกับปืนกลขนาด 12.7 มม. และ 7.62 มม. |
| ค็อนดอร์ | ประเทศเยอรมนี | รถเกราะ | 18 คัน | ร่วมกับปืนกลขนาด 20 มม. และ 7.62 มม. |
คอมมานโด
ทีมกรมปฏิบัติการพิเศษที่ท่าอากาศยานกองบิน 1 นครราชสีมา ปี พ.ศ. 2545
กรมการเงินทหารอากาศ

| กรมการเงินทหารอากาศ |
| --- | --- |
กรมการเงินทหารอากาศ
ประเทศ:  ไทย
บทบาท: ดำเนินการด้านการเงินของกองทัพอากาศ จัดการความรู้ด้านการเงิน ตรวจตราด้านการเงิน พัฒนาระบบสารสนเทศด้านบริหารงบประมาณ
กองบัญชาการ: 171 แขวงสนามบิน เขตดอนเมือง กรุงเทพมหานคร
เพลงหน่วย: กรมการเงิน ทอ.
วันสถาปนา: 22 กันยายน พ.ศ. 2491; 76 ปีก่อน (2491-09-22)
ผู้บังคับบัญชา
เจ้ากรมการเงินทหารอากาศ: พลอากาศตรี สีฆโชค ชาญนําสิน 
ผบ. สำคัญ: พลอากาศเอก ประพันธ์ ธูปะเตมีย์ พลอากาศเอก วิสุรินทร์ มูลละ
กรมการเงินทหารอากาศ (อังกฤษ: Directorate of RTAF Finance) เป็นหน่วยงานราชการของกองทัพอากาศไทย ซึ่งมีบทบาทในด้านการเงินและการบัญชี โดยมีเจ้ากรมการเงินทหารอากาศคนปัจจุบันคือ พลอากาศตรี สีฆโชค ชาญนําสิน
ประวัติ

กิจการด้านการเงินของกองทัพอากาศไทยได้เริ่มขึ้นพร้อมกับกิจการด้านการบิน ซึ่งเริ่มครั้งแรกเมื่อปี พ.ศ. 2456 ต่อมา แผนกการบินแผนกการเงินได้ยกฐานะเป็น "กรมอากาศยานทหารบก" จึงได้จัดหน่วยงานด้านการเงินในฐานะ "แผนกสมุหบัญชี" เมื่อวันที่ 19 มีนาคม พ.ศ. 2461
กระทั่งปี พ.ศ. 2480 แผนกการบินได้ยกฐานะเป็น "กองทัพอากาศ" ด้วยเหตุนี้ แผนกสมุหบัญชีกรมอากาศยานทหารบกจึงเปลี่ยนชื่อเป็น "แผนกสมุหบัญชีกองทัพอากาศ"
และปี พ.ศ. 2483 แผนกสมุหบัญชีกองทัพอากาศได้เปลี่ยนชื่อเป็น "แผนกพลาธิการทหารอากาศ" ครั้นปี พ.ศ. 2491 เมื่อภารกิจและความรับผิดชอบแผนกดังกล่าวขยายออกไป จึงได้ยกฐานะเป็น "กรมพลาธิการทหารอากาศ" โดยกองการเงินที่ขึ้นกับแผนกพลาธิการทหารอากาศ ได้แยกออกมาเป็น "กรมการเงินทหารอากาศ" ซึ่งประกาศในราชกิจจานุเบกษาเมื่อวันที่ 21 กันยายน พ.ศ. 2491 จึงมีการถือเอาวันที่ 22 กันยายน พ.ศ. 2491 เป็นวันสถาปนากรมการเงินทหารอากาศ
ทำเนียบผู้บังคับบัญชากรมการเงินทหารอากาศ

รายนามผู้บังคับบัญชา:
| ลำดับ | รายนาม | ดำรงตำแหน่ง | หมายเหตุ |
| --- | --- | --- | --- |
| 1 | นาวาอากาศเอก ดิส รงค์กระจ่าง | พ.ศ. 2491 – พ.ศ. 2495 | เจ้ากรมการเงินทหารอากาศคนแรก |
| 2 | พลอากาศตรี บุญเลิศ สุทธิสำแดง | 16 กุมภาพันธ์ พ.ศ. 2497 – 10 เมษายน พ.ศ. 2507 |  |
| 3 | พลอากาศตรี ประสิทธิ์ ศุกระแพทย์ | 1 ตุลาคม พ.ศ. 2509 – 30 มีนาคม พ.ศ. 2518 |  |
| 4 | พลอากาศตรี ประพันธ์ ธูปะเตมีย์ | 1 เมษายน พ.ศ. 2518 – 30 กันยายน พ.ศ. 2519 |  |
| 5 | พลอากาศตรี อำนวย สุมนะเศรณี | 1 ตุลาคม พ.ศ. 2519 – 30 กันยายน พ.ศ. 2521 |  |
| 6 | พลอากาศตรี วัฒนา มุ่งการดี | 1 ตุลาคม พ.ศ. 2521 – 30 กันยายน พ.ศ. 2525 |  |
| 7 | พลอากาศตรี อารัญ เฉลิมแสนยากร | 1 ตุลาคม พ.ศ. 2525 – 30 กันยายน พ.ศ. 2528 |  |
| 8 | พลอากาศตรี เพียรพันธุ์ ปทุมวัฒน์ | 1 ตุลาคม พ.ศ. 2528 – 30 กันยายน พ.ศ. 2531 |  |
| 9 | พลอากาศตรี ไมตรี ศุภวิชญกุล | 1 ตุลาคม พ.ศ. 2531 – 31 มีนาคม พ.ศ. 2533 |  |
| 10 | พลอากาศตรี สมบูรณ์ เหมโสรัจ | 1 เมษายน พ.ศ. 2533 – 30 กันยายน พ.ศ. 2535 |  |
| 11 | พลอากาศตรี ปรีชา เอี่ยมสุภา | 1 ตุลาคม พ.ศ. 2535 – 31 มีนาคม พ.ศ. 2538 |  |
| 12 | พลอากาศตรี ยุทธ เรืองศิริ | 1 เมษายน พ.ศ. 2538 – 30 กันยายน พ.ศ. 2541 |  |
| 13 | พลอากาศตรี ธีระ ฐิติวร | 1 ตุลาคม พ.ศ. 2541 - 30 กันยายน พ.ศ. 2545 |  |
| 14 | พลอากาศตรี ครองธรรม  รักษ์งาร | 1 ตุลาคม พ.ศ. 2545 - 30 กันยายน พ.ศ. 2547 |  |
| 15 | พลอากาศตรี สุรพล อิ่มแสง | 1 ตุลาคม พ.ศ. 2547 - 30 กันยายน พ.ศ. 2550 |  |
| 16 | พลอากาศตรี ณรงค์ เหล่าธีระเชาวน์ | 1 ตุลาคม พ.ศ. 2550 - 30 กันยายน พ.ศ. 2554 |  |
| 17 | พลอากาศตรี วิสุรินทร์ มูลละ | 1 ตุลาคม พ.ศ. 2554 - 30 กันยายน พ.ศ. 2556 |  |
| 18 | พลอากาศตรี พงศธร ไชยเสน | 1 ตุลาคม พ.ศ. 2556 - 30 กันยายน พ.ศ. 2557 |  |
| 19 | พลอากาศตรี สุทัศน์ แสงเดชะ | 1 ตุลาคม พ.ศ. 2557 – 30 กันยายน พ.ศ. 2559 |  |
| 20 | พลอากาศตรี เสนาะ พรรณพิกุล | 1 ตุลาคม พ.ศ. 2559 – 30 กันยายน พ.ศ. 2560 |  |
| 21 | พลอากาศตรี ธาดา เคี่ยมทองคำ | 1 ตุลาคม พ.ศ. 2560 – 30 กันยายน พ.ศ. 2562 |  |
| 22 | พลอากาศตรี ครรชิต นิภารัตน์ | 1 ตุลาคม พ.ศ. 2562 – 30 กันยายน พ.ศ. 2563 |  |
| 23 | พลอากาศตรี สรวิชญ์ สุรกุล | 1 ตุลาคม พ.ศ. 2563 - 30 กันยายน พ.ศ.2564 |  |
| 24 | พลอากาศตรี กิตติพงษ์ แก้วภา | 1 ตุลาคม พ.ศ. 2564 – 30 กันยายน พ.ศ. 2567 |  |
| 25 | พลอากาศตรี สีฆโชค ชาญนําสิน  | 1 ตุลาคม พ.ศ. 2567 – ปัจจุบัน |  |
สิ่งสืบทอด

ในปี พ.ศ. 2559 ทางกองทัพอากาศไทยได้มีผู้ผ่านการคัดเลือกเป็นนายทหารสัญญาบัตรหญิง เหล่าทหารนักบิน ครั้งแรกในรอบ 79 ปี จำนวน 5 คน ซึ่งหนึ่งในนั้นคือนายทหารชั้นสัญญาบัตรหญิง จากกรมการเงินทหารอากาศ
บุคคลที่มีชื่อเสียง

นาวาอากาศเอก สรวิชญ์ สุรกุล – รองเจ้ากรมการเงินทหารอากาศ
เรืออากาศโทหญิง พีรศรี จักรไพศาล (หมวดพีร์) – นักบินหญิงรุ่นแรกประจำกองทัพอากาศไทย
แหล่งข้อมูลอื่น

เว็บไซต์ทางการ
กระจกเงานูน

กระจกเงานูนสำหรับส่องข้างรถ (กระจกหูช้าง)
กระจกเงานูนใช้ส่องถนน
กระจกเงานูน (อังกฤษ: convex mirror) เป็น กระจกเงาผิวโค้งประเภทหนึ่งโดยด้านนูนของผิวโค้งถูกทำเป็นผิวที่สะท้อนแสงได้
การใช้งาน

กระจกเงานูนสามารถสะท้อนให้เห็นพื้นที่กว้างกว่าได้เมื่อเทียบกับกระจกเงาราบที่มีพื้นที่ขนาดเท่ากัน ดังนั้นจึงนิยมใช้สำหรับทำเป็นกระจกหูช้าง สำหรับมองด้านหลังของรถยนต์หรือจักรยานยนต์ หรือทำเป็นกระจกเงาสำหรับติดตั้งตามท้องถนนหรือภายในสิ่งก่อสร้างเพื่อการสอดส่องให้เห็นได้รอบทิศ
อย่างไรก็ตาม เนื่องจากภาพที่สะท้อนบนกระจกเงานูนจะดูมีขนาดเล็ก เวลาใช้เป็นกระจกเงาติดรถ จึงอาจทำให้เข้าใจผิดได้ง่ายว่ารถคันต่อไปอยู่ห่างกว่าในความเป็นจริง จึงต้องระวังด้วย
กระจกเงานูนถูกใช้งานในกล้องโทรทรรศน์สะท้อนแสงบางชนิด เช่น กล้องโทรทรรศน์แบบกัสแกร็ง โดยทำหน้าที่เป็นกระจกเงาทุติยภูมิ ร่วมกับกระจกเงาปฐมภูมิที่เป็นกระจกเงาเว้า
กรมแพทย์ทหารอากาศ

| กรมแพทย์ทหารอากาศ |
| --- | --- |
กรมแพทย์ทหารอากาศ
ประเทศ:  ไทย
บทบาท: กิจการแพทย์และพยาบาลกองทัพอากาศ
กองบัญชาการ: 171/1 แขวงสายไหม เขตสายไหม กรุงเทพมหานคร
วันสถาปนา: 9 พฤศจิกายน พ.ศ. 2491; 75 ปีก่อน (2491-11-09)
ปฏิบัติการสำคัญ: การระบาดทั่วของโคโรนาไวรัส พ.ศ. 2562–2563  • การระบาดทั่วของโคโรนาไวรัสในประเทศไทย พ.ศ. 2563
ผู้บังคับบัญชา
เจ้ากรมแพทย์ทหารอากาศ: พลอากาศโท ชวลิต ดังโกสินทร์ 
ผบ. สำคัญ: พลอากาศตรี ชัยยา จันทร์ใส 
กรมแพทย์ทหารอากาศ (อักษรย่อ: พอ.; อังกฤษ: Directorate of Medical Services, Royal Thai Air Force) เป็นหน่วยงานราชการของกองทัพอากาศไทย ที่ดำเนินการเกี่ยวกับการแพทย์และการพยาบาล ซึ่งมีเจ้ากรมแพทย์ทหารอากาศคนปัจจุบันคือ พลอากาศโท ชวลิต ดังโกสินทร์  ​ และรองเจ้ากรม ได้แก่ พลอากาศตรี ชัยยา จันทร์ใส
เหตุการณ์สำคัญ

วันที่ 1 เมษายน พ.ศ. 2558 ได้มีการจัดตั้งโรงพยาบาลทหารอากาศ (สีกัน) กรมแพทย์ทหารอากาศ เพื่อให้บริการแก่ประชาชนทางตอนเหนือของกรุงเทพมหานคร
จากสถานการณ์การระบาดทั่วของโคโรนาไวรัส พ.ศ. 2562–2563 กรมแพทย์ทหารอากาศเตรียมใช้โรงพยาบาลทหารอากาศ (สีกัน) เพื่อช่วยเหลือประชาชนในสถานการณ์การแพร่ระบาด และโรงพยาบาลภูมิพลอดุลยเดช เพื่อตรวจคัดกรองบุคลากรของกองทัพอากาศที่เดินทางกลับประเทศไทย รวมถึงมีเจ้าหน้าที่จากกรมแพทย์ทหารอากาศ ร่วมทำการคัดกรองผู้โดยสารระหว่างประเทศ ที่ท่าอากาศยานดอนเมือง
กิจกรรมเพื่อสังคม

เดือนตุลาคม พ.ศ. 2559 กรมแพทย์ทหารอากาศร่วมกับกระทรวงสาธารณสุข ได้จัดทีมแพทย์กู้ชีพระดับสูง พร้อมทีมปฐมพยาบาล เพื่อให้บริการแก่ประชาชนที่เดินทางมาถวายอาลัยพระบรมศพพระบาทสมเด็จพระเจ้าอยู่หัวภูมิพลอดุลยเดช ณ บริเวณท่าช้างวังหลวง
และเดือนมกราคม พ.ศ. 2563 ทีมแพทย์และพยาบาลทหารอากาศ จากศูนย์ปฏิบัติการแพทย์ทหารอากาศ กรมแพทย์ทหารอากาศ ได้แจกหน้ากากอนามัยจำนวน 9,000 ชิ้น แก่ประชาชน เพื่อป้องกันสภาวะฝุ่นละออง บริเวณเขตดินแดง กรุงเทพมหานคร รวมถึงมีการใช้เครื่องบินบาสเลอร์ บีที-67 ปฏิบัติการโปรยละอองน้ำ เพื่อบรรเทาปัญหาฝุ่นละออง
แหล่งข้อมูลอื่น

กรมแพทย์ทหารอากาศ ที่เฟซบุ๊ก
เว็บไซต์ทางการ
กรดอะมิโน

กรดอะมิโน (อังกฤษ: amino acid) คือ ชีวโมเลกุลที่มีทั้งหมู่ฟังก์ชันอะมิโนและคาร์บอกซิลเป็นส่วนประกอบ กรดอะมิโนเป็นองค์ประกอบสำคัญของโปรตีนซึ่งเป็นส่วนประกอบสำคัญที่มีอยู่ในสิ่งมีชีวิตทุกชนิด ในวิชาชีวเคมี คำว่า "กรดอะมิโน" มักหมายความถึงกรดอะมิโนแบบแอลฟา (alpha amino acids) ซึ่งเป็นกรดอะมิโนที่ทั้งหมู่อะมิโนและหมู่คาร์บอกซิลติดอยู่กับคาร์บอนอะตอมเดียวกัน เรียกว่า  \alpha -คาร์บอน
เรซิดีวของกรดอะมิโน (amino acid residue) คือกรดอะมิโนที่ถูกดึงโมเลกุลของน้ำออกไปหนึ่งโมเลกุล (ไฮโดรเจนไอออนหนึ่งไอออนจากหมู่อะมิโน และไฮดรอกไซด์ไอออนหนึ่งไอออนจากหมู่คาร์บอกซิล) เรซิดีวของกรดมักเกิดขึ้นในขณะสร้างพันธะเพปไทด์
โครงสร้างทั่วไป

กรดอะมิโนเป็นหน่วยก่อสร้างโครงสร้างพื้นฐานของโปรตีน โดยสร้างพอลิเมอร์ที่เป็นโซ่สั้น ๆ เรียกว่า เพปไทด์ หรือพอลิเพปไทด์ และกลายเป็นโครงสร้างที่เรียกว่าโปรตีน โครงสร้างทั่วไปของโปรตีโนเจนิก แอลฟ่า อะมิโน แอซิด เป็นไปตามภาพด้านขวามือ
หมู่ "R" แทน โซ่ข้าง (side chain) หรือหมู่ฟังก์ชัน ซึ่งมีความเฉพาะสำหรับกรดอะมิโนแต่ละตัว กรดอะมิโนแบ่งตามคุณสมบัติของหมู่ฟังก์ชัน ได้เป็น
หมู่ฟังก์ชันไม่มีขั้ว และไม่ชอบน้ำ (hydrophobic) ได้แก่ ไกลซีน อะลานีน วาลีน ลิวซีน ไอโซลิวซีน และโพรลีน กรดอะมิโนเหล่านี้มีบทบาทในการทำปฏิกิริยากับส่วนที่ไม่ชอบน้ำของโปรตีน และเพิ่มความยืดหยุ่นของโปรตีน
หมู่ฟังก์ชันเป็นอะโรมาติก ไฮโดรคาร์บอน ได้แก่ ฟีนิลอะลานีน ไทโรซีน และทริปโตเฟน มีบทบาทในการเพิ่มความแข็งแรงของโปรตีนโดยการซ้อนทับกับของวงแหวนอะโรมาติกซึ่งมีความคงตัว
หมู่ฟังก์ชันมีขั้ว ไม่มีประจุ ได้แก่ เซอรีน ทรีโอนีน ซิสตีอีน มีไธโอนีน กลูตามีน แอสพาราจีน หมู่ฟังก์ชันเหล่านี้ชอบน้ำ (hydrophilic) และละลายในน้ำได้ดี
หมู่ฟังก์ชันประจุลบ ได้แก่ กรดแอสปาร์ติก และกลูตาเมต โดยจะแตกตัวให้ประจุลบที่ pH 7
หมู่ฟังก์ชันประจุบวก ได้แก่ ไลซีน อาร์จินีน ฮิสทิดีน โดยจะแตกตัวให้ประจุบวกที่ pH 7
กรดอะมิโนที่นอกเหนือจากกรดอะมิโนมาตรฐาน

กรดอะมิโน 20 ตัวถูกตั้งรหัสโดยมาตรฐานรหัสพันธุกรรม และถูกเรียกว่า โปรตีโนเจนิก หรือกรดอะมิโนมาตรฐาน นอกเหนือจากกรดอะมิโน 20 ชนิดที่เป็นองค์ประกอบของโปรตีนแล้ว ยังพบกรดอะมิโนอื่น ๆ อีก เช่น
ในโครงสร้างของโปรตีน มีกรดอะมิโนที่ดัดแปลงโครงสร้างไปจากกรดอะมิโน 20 ชนิดข้างต้น ตัวอย่างเช่น
เดสโมซิน (desmosine) พบในเส้นใยอีลาสติน
ซีลีโนซิสทีอีน (selenocysteine) มีหมู่ Se แทนที่ O ในโมเลกุลของซิสทีอีน พบในโมเลกุลของเอนไซม์ กลูตาไทโอนเปอร์ออกซิเดส (glutathione peroxidase)
ไทโรซีน (tyrosine) พบในไธโรโกลบูลินที่สังเคราะห์โดยต่อมธัยรอยด์
กรดอะมิโนอะดิปิก (aminoadipic acid) พบในโปรตีนในข้าวโพด
มีอีกอย่างน้อย 2 ตัวที่กำหนดรหัสโดย DNA ซึ่งเป็นวิธีที่ไม่ได้มาตรฐานดังนี้:
ซีลีโนซิสตีอีน (selenocysteine) ถูกใส่เข้าไปในโปรตีนบางตัวที่ UGA โคดอน, ซึ่งเป็นโคดอนสำหรับหยุด
ไพร์โรไลซีน (pyrrolysine) ถูกใช้โดยเมตทาโนเจน (methanogen) บางตัวในเอนไซม์ที่มันใช้สำหรับผลิตมีเทน มันถูกกำหนดรหัสให้เหมือนซีลีโนซิสตีอีน แต่กับ UGA โคดอน แทน
กรดอะมิโนและอนุพันธ์ที่ไม่เป็นองค์ประกอบของโปรตีน แต่มีหน้าที่สำคัญทางชีวภาพอื่น เช่น
กาบา (GABA) เป็นสารสื่อประสาท
อีพิเนปพริน (epinephrine) เป็นฮอร์โมนที่สร้างมาจากไทโรซีน
เพนิซิลลามีน (penicillamine) เป็นส่วนประกอบของเพนนิซิลิน
ไกลซีน และกลูตาเมต เป็นสารสื่อประสาท (neurotransmitters)
คาร์นิตีน (carnitine) ใช้ประโยชน์ในการขนย้ายลิพิดภายในเซลล์
ออร์นิทีน (ornithine)
ซิตรูลลีน (citrulline)
โฮโมซิสตีอิน (homocysteine)
ไฮดรอกซิโพรลีน (hydroxyproline)
ไฮดรอกซิไลซีน (hydroxylysine)
ซาร์โคซีน (sarcosine)
กรดอะมิโนหลายตัวสามารถใช้สังเคราะห์โมเลกุลอื่นได้ เช่น:
ทริปโตเฟน (tryptophan) เป็นสารตั้งต้นของสารสื่อประสาทเซอโรโทนิน (serotonin) ;
ไกลซีน (glycine) เป็นหนึ่งในตัวทำปฏิกิริยาในกระบวนการสังเคราะห์พอร์ไฟริน (porphyrins) เช่น ฮีม (heme)
กรดอะมิโนอื่นที่มีในโปรตีนธรรมดาเกิดขึ้นโดย การปรับแต่งหลังทรานสเลชัน (post-translational modification) คือปรับแต่งหลังทรานสเลชันในการสังเคราะห์โปรตีน การปรับแต่งเหล่านี้บ่อยครั้งมีความสำคัญต่อหน้าที่ของโปรตีน เช่น
โพรลีน (proline) เป็นกรดโปรตีโนเจนิกอะมิโนเท่านั้นที่หมู่ข้างเป็นไซคลิก และเชื่อมต่อกับหมู่เอ-อะมิโน เกิดเป็นหมู่ทุติยภูมิอะมิโน เดิมทีโพรลีนถูกเข้าใจผิดเรียกเป็นกรดอิมิโน
กรดอะมิโนมากกว่า 100 ชนิดพบในธรรมชาติ บางตัวถูกตรวจพบได้ในมีทีโอไรต์ (meteorite) โดยเฉพาะประเภทที่รู้จักกันในชื่อคาร์บอนาซีอัลคอนไดรต์ (carbonaceous chondrite) จุลินทรีย์และพืชบางครั้งผลิตกรดอะมิโนชนิดผิดปกติมาก ๆ ออกมา ซึ่งสามารถพบได้ในยาปฏิชีวนะประเภทเปปทีดิก เช่น นิซิน (nisin) หรืออะลาเมตทิซิน (alamethicin) แลนไทโอนีน (lanthionine) เป็นไดเมอร์ของอะลานีนที่เชื่อมกันด้วยพันธะแบบซัลไฟด์ซึ่งพบร่วมกับกรดอะมิโนอิ่มตัวในแลนติไบโอติก (lantibiotics-แอนติไบโอติกเพปไทด์ของแหล่งกำเนิดจุลินทรีย์) 1-อะมิโนไซโคลโพรเพน-1-คาร์บอกซิลิก แอซิก (1-aminocyclopropane-1-carboxylic acid-ACC) เป็นกรดอะมิโนไซคลิก และเป็นผลผลิตระหว่างทางของการผลิตฮอร์โมนพืชเอทิลีนในสาหร่ายสีแดง
กรดอะมิโนจำเป็น

บางตัวใน 20 ตัวของกรดอะมิโนมาตรฐานเรียกว่ากรดอะมิโนจำเป็น (essential amino acid) เพราะว่ามันไม่สามารถสังเคราะห์ได้โดยร่างกาย แต่ได้จากสารประกอบผ่านปฏิกิริยาเคมี ซึ่งเราได้รับโดยการกินเข้าไป โดยกรดอะมิโนจำเป็นในมนุษย์ได้แก่
ไลซีน (lysine)
ลิวซีน (leucine)
ไอโซลิวซีน (isoleucine)
มีไธโอนีน (methionine)
ฟีนิลอะลานีน (phenylalanine)
ทรีโอนีน (threonine)
ทริปโตเฟน (tryptophan)
วาลีน (valine)
ในเด็กมีเพิ่มอีก 2 ตัว ดังนี้
ฮิสทิดีน (histidine)
อาร์จินีน (arginine)
คำว่า กรดอะมิโนโซ่สาขา หมายถึงกรดอะมิโนอะลิฟาติกซึ่งได้แก่: ลิวซีน, ไอโซลิวซีน และ วาลีน
ลักษณะทางโครงสร้าง > ไอโซเมอริซึม (Isomerism)

ยกเว้นไกลซีน ซึ่งมีหมู่ฟังก์ชัน R = H กรดอะมิโนที่เกิดขึ้นเป็นไปได้ที่จะมี 2 ออพติคัล ไอโซเมอร์ เรียกว่า D และ L กรดอะมิโน L จะแทนกรดอะมิโนจำนวนมากมายที่พบในโปรตีน กรดอะมิโน D พบใน โปรตีน ที่ผลิตจากสิ่งมีชีวิตที่อาศัยอยู่ในทะเลชนิดพิเศษ เช่น หอยทากกรวย (cone snail) และพบเป็นส่วนประกอบจำนวนมากของผนังเซลล์ (cell wall) ของแบคทีเรีย
ปฏิกิริยา (Reactions)

โปรตีนจะถูกสร้างโดยกระบวนการพอลิเมอไรเซชันของกรดอะมิโนโดยพันธะเพปไทด์ ในกระบวนการที่เรียกว่า ทรานสเลชัน (translation)
ดูเพิ่ม

รายชื่อกรดอะมิโนมาตรฐาน
กรดอะมิโนจำเป็น (essential amino acids)
อะมิโนวิต อาหารทดแทนโปรตีน หมอบุญชัย ช่วยโรค NCDS โรตไคได้ อะมิโนวิต.com/ กดดูรายละเอียดได้เลย
Doolittle, R.F. (1989) Redundancies in protein sequences. In Predictions of Protein Structure and the Principles of Protein Conformation (Fasman, G.D. ed) Plenum Press, New York, pp. 599-623
David L. Nelson and Michael M. Cox, Lehninger Principles of Biochemistry, 3rd edition, 2000, Worth Publishers, ISBN 1-57259-153-6
Meierhenrich, U.J.: Amino acids and the asymmetry of life, Springer-Verlag, Berlin, New York, 2008. ISBN 978-3-540-76885-2
แหล่งข้อมูลอื่น

Amino acids overview physical-chemistry properties, 3D structures, etc
List of Standard Amino Acids เก็บถาวร 2010-11-10 ที่ เวย์แบ็กแมชชีน The Detailed PDF List of Standard Amino Acids (including 3D depictions)
Nomenclature and Symbolism for Amino Acids and Peptides IUPAC-IUB Joint Commission on Biochemical Nomenclature (JCBN)
Molecular Expressions: The Amino Acid Collection - Has detailed information and microscopy photographs of each amino acid.
Amino acid properties เก็บถาวร 2007-09-27 ที่ เวย์แบ็กแมชชีน - Properties of the amino acids (a tool aimed mostly at molecular geneticists trying to understand the meaning of mutations)
Synthesis of Amino Acids and Derivatives
Learn the 20 proteinogenic amino acids online เก็บถาวร 2010-10-29 ที่ เวย์แบ็กแมชชีน
Molecular Expressions: The Amino Acid Collection - Has detailed information and microscopy photographs of each amino acid.
22nd amino acid เก็บถาวร 2005-12-15 ที่ เวย์แบ็กแมชชีน - Press release from Ohio State claiming discovery of a 22nd amino acid.
โครงสร้างทั่วไปของกรดอะมิโน
กระจกเงาเว้า

กระจกเงาเว้า
กระจกเงาเว้า (อังกฤษ: concave mirror) เป็น กระจกเงาผิวโค้งประเภทหนึ่ง โดยมีด้านเว้าเป็นพื้นผิวสำหรับสะท้อนแสงของกระจกเงา
การใช้งาน

กระจกเงาเว้ามีคุณสมบัติในการรวบรวมแสง ดังนั้นจึงใช้เป็นกระจกเงารวมแสงสำหรับในไฟฉาย กระจกเงาเว้ายังใช้เป็นกระจกสำหรับแต่งหน้าเพราะมีคุณสมบัติในการทำให้วัตถุดูใหญ่ขึ้น
เพื่อที่จะขจัดความคลาดทรงกลม อาจทำกระจกเงาเว้าเป็นจานสะท้อนแบบพาราโบลา หากพื้นผิวกระจกเงาเป็นทรงพาราโบลาลำแสงทั้งหมดที่ปล่อยออกมาจาก จุดโฟกัส จะกลายเป็นรังสีคู่ขนาน และแสงที่ตกกระทบในแนวขนานจะไปบรรจบกันที่จุดโฟกัส กล่าวอีกนัยหนึ่ง
กระจกเงาเว้าสามารถทำงานในลักษณะคล้ายกับเลนส์นูน ด้วยสมบัติของกระจกเงาเว้า สามารถนำไปใช้ในการสร้างกล้องโทรทรรศน์สะท้อนแสงและเตารังสีแสงอาทิตย์
กรมสื่อสารอิเล็กทรอนิกส์ทหารอากาศ

| กรมสื่อสารอิเล็กทรอนิกส์ทหารอากาศ |
| --- | --- |
กรมสื่อสารอิเล็กทรอนิกส์ทหารอากาศ
ประเทศ:  ไทย
บทบาท: การสื่อสารอิเล็กทรอนิกส์ การแพร่สัญญาณ มาตรวิทยา การพัสดุสื่อสารอิเล็กทรอนิกส์ การสงครามอิเล็กทรอนิกส์
วันสถาปนา: 22 กันยายน พ.ศ. 2491; 76 ปีก่อน (2491-09-22)
ผู้บังคับบัญชา
เจ้ากรมสื่อสารอิเล็กทรอนิกส์ทหารอากาศ: พลอากาศโท สิทธิศักดิ์ สายเงิน​
ผบ. สำคัญ: พลอากาศตรี อัครพล ทองสุรเดช  พลอากาศตรี โกวิทย์ ทิพาเสถียร
กรมสื่อสารอิเล็กทรอนิกส์ทหารอากาศ (อังกฤษ: Directorate of Communications and Electronics, Royal Thai Air Force) เป็นส่วนราชการที่ขึ้นตรงกับกองทัพอากาศไทย ซึ่งมีบทบาทในการสื่อสารอิเล็กทรอนิกส์, การแพร่สัญญาณ, มาตรวิทยา, การพัสดุสื่อสารอิเล็กทรอนิกส์ ตลอดจนการสงครามอิเล็กทรอนิกส์ โดยมีเจ้ากรมสื่อสารอิเล็กทรอนิกส์ทหารอากาศคนปัจจุบันคือ พลอากาศโท สิทธิศักดิ์ สายเงิน​
รองเจ้ากรมสื่อสารอิเล็กทรอนิกส์ทหารอากาศ คนปัจจุบัน​ได้แก่ พลอากาศตรี โกวิทย์ ทิพาเสถียร และ พลอากาศตรี อัครพล ทองสุรเดช​
นอกจากนี้ กรมสื่อสารอิเล็กทรอนิกส์ทหารอากาศ ได้เชื่อมต่อข้อมูลเตือนภัยกับศูนย์เตือนภัยพิบัติแห่งชาติ และกรมอุตุนิยมวิทยา เพื่อลดความเสียหายจากภัยธรรมชาติ ตลอดจนช่วยเหลือผู้ประสบภัยทางอากาศ